  Виталий Пронин Туннэ радъяськиз шаерысьтымы Кун Кенешлэн дасэтӥ сессиезлэн кыкетӥ люкетэз. Эскерем ужпумъёс пӧлысь валтӥсез - Россиысь Федерацияя Кенеше Удмуртилэсь сенаторзэ быръён. Но та удыс оскемын луыны быгатэ парламентысь депутатлы гинэ. Нялтас вераса, сессилэн нырысетӥ люкетаз депутатлэн полномочиосызлэсь куштӥськиз Пётр Данилов - солэн интыез бушаз. Депутатъёс соглаш луэмзэс веразы та интые Александр Волковез бырйыны но сое Федерацияя Кенеше ӵектыны. Лушкем куара сётонын со понна дурбасьтӥзы уноез депутатъёс. Со сяна, сессилэн кыкетӥ люкетаз тыршемзылы йылпумъянъёс лэсьтӥзы югдурез утёнъя министр Александр Первухин но тазалыкез утёнъя министр Владимир Музлов.Елена Тугашова Туспуктэм: ria.ru Теги: депутатъёс КунКенеш  